# Казачун Галина Александровна

Казачун Галина Александровна (1940 йылдар аҙағы , Амур өлкәһе, РСФСР, СССР) — СССР һәм Рәсәй тарихсыһы, Европа һәм Америка илдәренең яңы тарихы буйынса белгес, Рәсәй Алыҫ Көнсығышта американистика һәм Канаданы өйрәнеүсе фәнгә нигеҙ һалыусыларҙың береһе. Тарих фәндәре кандидаты (1980). Доцент.

# Казачун Галина Александровна
## Биографияһы

Галина Александровна Казачун 1940 йылдың аҙағында Амур өлкәһенең төньяғында ҙур булмаған ҡасабала тыуған. Мәктәбен отличие менән тамамлай. 1966—1972 йылдарҙа Алыҫ Көнсығыш дәүләт университетын (АКДУ) ҡыҙыл диплом менән тамамлай. АКДУ-ла тарих фәндәре кандидаты, доцент А. Е. Ларин етәкселеге аҫтында дөйөм тарих кафедраһы буйынса специалләшә. 1972 йылда «Роль армии в политической жизни Аргентины» тигән темаға диплом эшен яҡлай; шул уҡ йылда диплом эшенә рефераты менән Бөтә Союз студент эштәре конкурсында беренсе урынды яулай.
1972—1975 йылдарҙа Дөйөм тарих кафедраһы ассистенты булып эшләй. Уҡытыу эшмәкәрлеге менән бер рәттән йәмәғәт эшен жә алып бара — АКДУ Белрләшкән студентар йәмғиәтенең рәйесе, уҡытыу-тәрбиә эштәре буйынса ВЛКСМ университет комитет секретары була.
1975 йылда М. В. Ломоносов исемендәге Мәскәү дәүләт университетына аспирантураға уҡырға инә, унда яңы һәм иң яңы тарих кафедраһы буйынса специалләшә. 1980 йылда «Аграрная политика буржуазных радикальных правительств Аргентины (1958—1966 гг.)» темаһына кандидатлыҡ диссертацияһы яҡлай.
Аспирантураны тамамлағандан һуң яңынан эшләй АКДУ-ла эшләй (2010 йылдан — Алыҫ Көнсығыш федераль университеты, АКФУ). 2006 йылдан алып 2017 йылға тиклем профессор вазифаһы буйынса эшләй, әлеге ваҡытта АКФУ Сәнғәттәр һәм гуманитар фәндәр мәктәбенең археология һәм тарих департаменты доценты вазифаһын биләй.
Төрлө ваҡыттарҙа күп темалар буйынса уҡыу һәм махсус курстар уҡый. Улар араһында:
* АҠШ һәм Европа илдәренең яңы тарихы;
* АҠШ тарихы;
* Канада тарихы;
* Канада: ижтимағи-сәйәси эволюция тәжрибәһе;
* Латин Америкаһы: тарих, сәйәсәт, мәҙәниәт;
* Австралия һәм Яңы Зеландия тарихы
* Ҡытай цивилизацияһы тарихы;
* Колумбҡа тиклемге Америка цивилизацияһы тарихы;
* Һөнәри инеш;
* АТР илдәрендә хәҙерге заман тарихи процестар;
* АҠШ һәм Канаданың иҡтисади үҫеш моделе;
* Тарих фәненең методологияһы.
1980 йылдарҙа үҙенең лекциялары өсөн шул мәл өсөн уҡытыу дисциплинаһы методикаһын — уҡытыуҙың әүҙем алымдарын ҡулланып модуль системаһын төҙөй. 2001 йылда АКФУ ректоры грантына Г. А. Казанчундың «Европа һәм Америка илдәренең иң яңы тарихы (1945—2000 йй)» лекциялар курсы нәшер ителә, ул Мәскәү ғалимдарының да. Алыҫ Көнсығыш ғалимдарының да рецензияларында юғары баһа ала («Новая и новейшая история» — 2003, № 2, «Россия и АТР» — 2003, № 4 журналдары).
Казанчундың фәнни ҡыҙыҡһыныу сфераһы шаҡтай киң — уға түбәндәгеләр инә: көнбайыш демократияһы; сәйәси трансформация тәжрибәһе, шәхес, йәмғиәттең үҙ-ара бәйләнеше, АҠШ һәм Канада дәүләттәре; дәүләттең Көнбайыш илдәрендә роле һәм урыны; Көнсығыш Европа һәм Латин Америкаһының социаль-иҡтисади, сәйәси трансформацияһы, Канадала рус телле община. 1998 йылда ул АҠШШ-та, ә 2004 йылда — Канада хөкүмәте гранты буйынса Канадала стажировка үтә, АКФУ-ла АҠШ һәм Канада аспирантураһы асыла.
Г. А . Казачун — студенттар, йәш ғалимдар һәм аспиранттар өсөн «Летняя школа по проблемам безопасности в АТР» проектының, шулай уҡ край уҡыусылары һәм уҡытыусылары өсөн «Весенняя школа по истории, культуре стран АТР» проектының авторы һәм етәксеһе. Ул бер нисә халыҡ-ара һәм төбәк-ара семинар һәм конференцияларҙың ойоштороусыһы булып тора. Улар араһында — беренселәре Алыҫ Көнсығышта:
* «Гражданское общество: опыт Запада и Востока» халыҡ-ара семинары, унда йөҙҙән ашыу Рәсәй һәм сит ил ғалимдары һәм йәмәғәт ойошмалары вәкилдәре ҡатнаша;
* «Канадоведение в странах Тихоокеанского бассейна» халыҡ-ара фәнни-ғәмәли семинар;
* «США: опыт взаимодействия личности, общества, государства» халыҡ-ара фәнни-ғәмәли семинары
* Ф. Рузвельттың «Яңы курсы» — өсөнсө америка революцияһы вуз-ара студенттар конференцияһы

# Казачун Галина Александровна
## Наградалары

* Рәсәй Федерацияһының юғары профессиональ белем бирүҙең почетлы хеҙмәткәре;
* Рәсәй Федерацияһы Мәғариф министрлығының почет грамотаһы;
* Алыҫ Көнсығыш дәүләт университетының бер нисә почет грамотаһы